
iTjLajestatis  Tuae  Fidelissimae  ho- 
nestata  nomine  in  lucem  ?  aspectum- 
que  hominum  venit  Oratio  ?  quam  ha- 
bui  7  dum  in  Regio  Lusitanorum  Tem- 

plo  MARIAE  I.  justa  fuerunt  Te  impe- 
rante  persoluta.  Equidem  sentio,  quid 
mihi  honoris  eo  die  accesserit,  ac  spe- 
ro  ejus  rei  gloriam  ?  ut  umbra  est  cor- 
poris?  sic  futuram  vitae  meae  comi- 
tem  multo  jucundissimam  .  Utinam 
tanta  mihi  fuisset  copia  ?  facultasque 
dicendi  ?  quantam  rei  dignitas  posce- 
bat!  Nullam  certe  curam,  ac  diligen- 
tiam  praetermisi  ?  conatusque  sum  pro 
viribus  omnia .  Quid  autem  sim  con- 
secutus  ?  Tu  pro  Tua  sapientia  judica- 
bis ;  Tuaque  fretus  humanitate  sollici- 
tudini  mediocris  hominis  veniam  ali- 
quam  Te  daturum  confido  \  Orationem 

autem  ipsam  non  despecturum  certo 
scio  .  Quid  enim  vile  ,  despectumque 
Tibi  esse  poterit,  quod  Te  ad  Illius 
virtutes  recognoscendas  vocat  ?  cujus 
nomen  ipsum  tantam  solet  animo  Tuo 
jucunditatem  afferre  ?  Nunquam  ego 
quidem  sum  veritus  ,  ne  laudum  Ma- 
tris  Tuae  splendori  officeret  ingenii 
mei  tenuitas  .  Noveram  quippe  ipsa- 
rum  praestantiam ,  quo  nudae  illaema- 
gis?ac  simplices  proferrentur ,  eo  illus- 
trius  ?  luculentiusque  eminere  :  sic  et 
gemmarum  clarissimae  ?  et  maximae 
sua  sponte  nitent ,  atque  ultro  oculos 
intuentium  alliciunt  ?   neque   aurum  ? 

quo  ornentur  ?  neque  artificis  manum 
magnopere  desiderant .  Quae  vero  di- 
cendi  ubertas  potuisset  Augustissimae 
Matris  Tuae  aut  miram  in  Deum  pie- 
tatem,  aut  sedulam  in  Regnorum  pro- 
curatione  sollicitudinem  ?  aut  studium 
ad  bene  de  omnibus  merendum  impen- 
sissimum  clarius  percensere  ?  quam  il- 
la  faciunt  relicta  ab  Eadem  ?  atque  ob 
oculos  omnium  proposita  tantarum  re- 
rum  monumenta  ?  Sed  quam  excelso  ? 
atque  illustri  in  loco  sita  sit  Genitri- 
cis  Tuae  dignitas  ?  nulla  ex  re  magis 
conspicitur  ?  quam  ex  religione  ?  sa- 
pientia  ?  et  liberalitate  Tua  ?  ad  quam 

amplitudinis,  et  gloriae  spem  cum  na- 
tura  Te  genuisset ,  aluit  tamen  dili- 
gens  Parentis  Tuae  cura  ,  et  firmavit 
exemplum  .  Itaque  factum  est  ,  ut  hi 
omnes  ,  qui  Tuo  parent  Imperio  ,  in  Te 
sibi  videantur  virtutum  Illius  lucem 
aspicere  •  iidemque  certa  sint  in  spe  fo- 
re  ?  ut  ?  Te  incolumi  ?  ac  florente  nec 
praesidia  ?  nec  ornamenta  desiderent  , 
quorum  ope  beatissimi  in  otio  vivant 
cum  dignitate  .  Quo  bono  ut  diutissi- 
me  potiantur  Lusitani  Tui  ?  cum  sa- 
lutis  eorum  omnium  7  tum  vel  maxi- 
me  Tua  ?  Regiaeque  Familiae  causa 
velle?  et  optare  debemus. 


ORATIO. 


Q. 


uamquam  EMINENTISSIMI  PATRES 
ex  plurimis ,  iisque  clarissimis  argumentis  per- 
spici  ,  judicarique  possit  ,  quain  prudens  ,  ac 
sapiens  ,  quam  benignum  ,  et  clemens  ,  quam 
religiosum  ,  ac  pium  MARIAE  I.  Lusitaniae , 
Brasiliae  ,  Algarbiaeque  Reginae  Fidelissimae 
fuerit  Imperium  ;  mirifice  tamen  existimo  vir- 
tutum  ejus  effulgere  claritatem  ex  tot ,  ac  tam 
diuturnis  pietatis  mdiciis  ,  quibus  JOANNES  VI. 


a 


a 
Parentis  Suae  desiderium  est  prosecutus .  111  e 
enim  propemodum  veritus ,  ne  debitam  Matri 
Suae  laederet  observantiam  ,  diu  regiis  insigni- 
bus  censuit  sibi  esse  abstinendum  ;  cum  nun- 
quam  interea  destiterit  domestico  ,  publicoque 
luctu  declarare  ,  quantum  et  Ipse  ,  et  Univer- 
sum  Imperium  praesidii ,  atque  ornamenti  obi- 
tu  Illius  perdidisset .  Hodierno  autem  die  quasi 
ad  penitus  abditum  ,  latentemque  adhuc  animo 
dolorem  repraesentandum  ,  hanc  Funeris  pom- 
pam  locupletissimo ,  et  magnificentissimo  appa- 
ratu  jussit  ornari ,  et  praeterea  augusta  hac  Sa- 
crificii  Sanctissimi  religione  ,  caeriinoniaque 
sempiternam  Matri  pacem  a  Deo  exorari  5  ut 
Ea,  quam  ex  Patrum  Suorum  regno  vis  ,  et  ne- 
cessitas  naturae  deturbavit,Vestris  quoque,EE. 
PP.,sublevata  precibus  coelestis  regni  possessio- 
nem  quamprimum  adipiscatur .  Lusitania  prae- 
terea  universa  ,  quasi  cum  Regis  sui  moerore 
certaret ,  iis  gratae  benevolentiae  significationi- 
busdecedentem  exhacmortali  stationeMARIAM 
est  comitata  ,  ut  immortalitatem ,  qua  dignam 

fuisse  existimabat ,  Reginae  suae  impertiri  vo- 
luisse  videatur .  Splendidum  porro  ,  ac  deco- 
rum  Lusitanis  est,  sic  omnium  studiis,  ac  prae- 
dicatione  memoriam  Ejus  posteritati  esse  com- 
mendatam  ,  quemadmodum  ad  communes 
omnium  usus  ,  atque  utilitates  uberrimi  regiae 
beneficentiae  fontes  dimanarunt .  Quod  si  quo- 
tidie  fieri  animadvertimus  ,  ut  ,  quas  lacry- 
mas  aut  imbecilla  humanae  naturae  ratio  ,  aat 
vis  propinquitatis  ,  ac  sanguinis  extorquet,  ne- 
queant  ad  longum  temporis  intervallum  perdu- 
rare ;  Lusitanorum  lacrymis  ,  quas  tam  diutur- 
nas  ,  tamque  constantes  videmus  esse ,  fatea- 
inur  oportet ,  insignem  aliquam  ,  atque  incre- 
dibilem  virtutum  lucem  extinctam  deplorari  . 
Ego  equidem  tam  vehementi ,  tamque  constan- 
ti  Sapientissiini  Regis  dolore  ,  ac  tam  moesto  , 
pioque  Lusitanorum  officio  ,  ceterisque  omni- 
bus  ad  tristitiam  ,  luctumque  compositis  ita 
cornmovcor,  ut  etiamsi  ad  leniendum  commu- 
nem  dolorem  surrexerim  ,  doleam  et  ipse  ma- 
gnopere  ,  arbitrerque  ,  nunquam  alias  tam  jus- 

tam  alicui  fuisse  causam  querelarum  .  Sed  nihi- 
lominus  liberemus  paulisper  aegritudine  ani- 
mum  ,  nosque  potius  ad  earum  virtutum  splen- 
dorem  intuendum  convertamus  ,  propter  quas 
Tpsa  tantam  et  suorum  ,  et  bonorum  omnium 
admirationem  ,  et  lacrymas  fuit  promerita  . 
Hasce  ego  virtutes,dum  Vobis,  EE.  PP.,  brevi- 
ter  ,  ac  pro  exigua  ingenii  mei  facultate  expo- 
nam,  Vos  pro  sapientia  Vestra  earum  magnitu- 
dinem  aestimabitis  ,  moinentoque  suo  ponde- 
rabitis  . 

Summus  ille  omnium  rerum  Fabricator  , 
et  Arbiter  Deus ,  cujus  gloriam  Coeli  enarrant , 
eujus  vocibus  perinde  ea  ,  quae  sunt  obsecun- 
dant,  ut  ea  obediunt,  quae  nusquain  sunt  ,  cum 
ex  hominibus  aliquem  eligit  ,  cujus  opera  po- 
tentiae  suae  magnitud  inem  aliqua  in  re  decer- 
nit  ostendere  ,  solet  illuin  eo  amplioribus  bonis 
augere  ,  quo  graviora  eidem  munera  cogitat  de- 
mandare  ;  ut  in  speciem  videantur  hominum 
ipsorum  virtute  fuisse  administrata  ,  quae  re- 
vera  propter  magnitudinem  necesse  est  uni  Ejus 

potentiae  ,  et  consilio  referamus  accepta  .  Quid 
enim  ?  Potuisset  ne  ulla  ,  licet  incredibilis  ali- 
cujus  Femiuae  aut  pulchritudo  ,  aut  animus  Be- 
thuliae  saluti  esse  ,  vel  Mardochaeo  illi  uon  so- 
luin  incolumitatem  ,  sed  et  decus  ,  et  honorem 
afferre  ?  Atqui ,  cum  Deus  statuisset ,  quauia 
Abrahami  illius  sui  progeuiem  benevolentia 
coinplecteretur  ,  ostendere  ,  talibus  illas  ,  quas 
delegit  mulieres  et  animi,  et  corporis  bonis  es- 
se  voluit  ornatas  ,  ut  felix ,  faustusque  existeret 
cousiliorum  suorum  eventus  .  Hanc  eamdem  di- 
viuae  Sapientiae,  et  consilii  rationem  viderunt, 
experti  sunt,  testanturque  etiarn  nunc  Lusitani , 
cum  MARIAM  I.  iis  donis  ,  ac  dotibus  senserunt 
praeditam,  quorum  pracsidio  sic  potuit  iu  latis- 
siini  Imperii  luce  versari ,  ut  praestautissimam 
Majorum  suorum  tum  regiis  artibus  ,  tum  pi<- 
tatis  laudibus  famam  ,  gloriamque  adaequave- 
nt .  Patrem  itaque  habuit  JOSEPIIUM  I.,  Ma- 
trem  MARIAM  ANNAM  VIGTORIAM  Philippi 
Hispaniaruin  Filiam  ,  quoruin  Aller  Earn  pru- 
dentiae  ,  fortitudinis  ,  et  liberalitatis  exemplis 

augeret  ;  Altera  autem  doceret  ,  quae  vitae  ra- 
tio  Matronis  nobilissimis  decus  afferret ,  et  di- 
gnitatem  .  JOSEPHUS  ,  cum  sibi  virilis  stirps 
nulla  esset ,  videretque  legum  vi  Filiolam  uni- 
cam  ad  totius  Regni  spem  servari ,  incredibile 
dictu  est ,  quam  diligenter  Eam  omnibus  iis  re- 
bus  instituendam  ,  ornandamque  curaverit ;  ut 
Ei  recte  tantarum  rerum  moles  imponeretur  . 
Parentum  studiis  beata  MARIAE  indoles  respon- 
debat:  Animum  regium  in  puerula  jam  tum  lau- 
dasses  mitem ,  ut  in  femina ,  ac  misericordem ; 
nec  dimissum  tamen  ,  aut  timiduin  ;  sed  ere- 
ctum  ,  irnpigrum  ,  et  qui  in  audiendis  magno- 
rum  Principum  laudibus  ,  et  in  iis  ,  quae  aut 
clementer  ,  aut  fortiter  facta  erant  ita  commo- 
vebatur  ,  ut  appareret ,  quanta  inesset  Ipsi  ea- 
rumdem  rerum  aemulandarum  cupiditas  .  Ne- 
que  vero  dumtaxat  in  regiarum  aedium  termi- 
nis  tanta  virtus  concludebatur :  relucebat  etiam 
in  hominum  frequentia  ,  et  celebritate  :  spe- 
rabant  boni  in  Illa  sibi ,  liberis  ,  fortunisque 
suis  certissimum  esse  praesidium  comparatum : 


7 
tum  vero  magis  tanta  haec  fiducia  confirmata 
est ,  cum  sapientissimo  Viro  Patruo  suo  PE- 
TRO  nupta  est  ,  quem  curarum  socium ,  atque 
adjutorem  haberet  .  Aliarum  feminarum  laus 
sit  viros  suos  dilexisse  ,  eosque  omni  sibi  obse- 
quio  habuisse  devinctos  :  lta  erat  instituta  MA- 
RIA  ,  ita  facta  ,  nataque  ,  ut ,  cum  quid  deceret 
optimam  feminam  non  ignoraret  ,  in  officio 
suo  exequendo  nihil  omnino  praetermitteret  . 
Ergo  qualis  in  Parentes  erat  pietate  ,  Eadem  in 
Conjuge  amando  semper  reperta  est . 

Atque  ut  primum  MARIA  JOSEPHI  obitu 
regni  habenas  attingere  coepit ,  tum  singulares 
illae ,  atque  eximiae  animi  dotes  ,  quas  antea 
et  modestia  ipsius  ,  et  in  Parentem  obsequium 
veluti  inclusas  continuerat  ,  ita  se  foras  extule- 
rant  in  lucem  ,  ut  Lusitania  ,  quam  praestantis- 
simi  ,  clarissimique  Regis  interitus  penitus  ab- 
jecerat  ?  se  erexerit ,  in  eamque  spem  venerit 
fore  ,  ut  egregia  Filiae  virtus  acceptam  ex  tan- 
ti  Patris  jactura  calamitatem  sublevaret  .  Qui- 
dam  Estherrem  aliam  sibi  divino  consilio  obla- 

tam  esse  laetabantur  ,  quae  pro  populi  sui  in- 
columitate  ,  ac  salute  vitam  periculis  omnibus 
non  dubitaret  offerre  :  Deboram  alii  revixisse 
praedicabant  ,  cujus  virtute  ,  atque  prudentia 
in  pace  ,  et  otio  ,  summaque  in  tranquillitate 
possent  consistere  .  Huic  igitur  tantae  virtutum 
indoli  ,  huic  tam  bonae,  tainque  omnium  com- 
muni  expectationi ,  quaMARIA  ratione  satisfe- 
cerit ,  cornmemorare  ,  cuin  Ipsi  gloriosum  exis- 
timo  ,  tum  Vobis  perjucundum  fore  non  du- 
bito  . 

Quotiescumque  diei  illius  memoriam  re- 
puto  ,  quo  die  Eam  Regni  leges  ad  Imperii  gu- 
bernacula  vocaverunt ,  toties  Reginae  aspectus 
solet  occurrere  crediti  muneris  difficultatem  Se- 
cum  tacite  considerantis  ,  et  quo  pacto  rerum 
gravitati  ,  populorum  expectationi  suorum  , 
Avorumque  amplitudini  satisfaceret ,  perpen- 
dentis  :  Quid  Mihi  (  ita  enim  Secum  loquentem 
videor  audire  )  quid  Mihi  praestandum  sit 
agnosco  ,  oneris  gravititem  sentio  ;  sed  quo  Me 
vertam  nescio  :  Tuam  opem  ,  tuum  ,  Deus  Im- 

mortalis ,  praesidium  exposco ,  tuum  illud  prae- 
sidium  ,  quo  Judithae  affuisti ,  cum  inermis  fe- 
mina  ,  solaque  Patriam  suam  liberatura  ibat 
ad  hostium  castra  ,  ad  crudelem  ,  indignan- 
temque  Ducem  :  tuum  est ,  cujus  voluntate  ad 
hunc  locum  deducta  sum  ,  Me  dubitantem  con- 
firmare  ,  Me  viribus  majora  audentem  dexte- 
rae  tuae  vi  sustinere  ;  ut  ex  Mea  infirmitate  co- 
gnoscant  Gentes  ,  quam  potenti  Nos  Deo  in- 
serviamus  .  Haec  curn  precata  MARIA  fuisset 
plena  animi  ,  plena  consilii ,  plena  roboris 
curas  omnes  ad  crediti  Sibi  Imperii  felicitatem 
comparandam  adjecit,  quam  Sibi  spectandam  , 
omnique  ratione  quaerendam  esse  decrevit . 

Ac  quemadmodum  sapientes,  peritique  Ar- 
chitecti  ,  quibus  insignis  aliqua  ,  conspicuoque 
in  loco  domus  commissa  est  construenda  7 
omnem  ingenii  ,  mentisque  aciem  eo  conver- 
tunt,  ut  non  solum  alta,  sed  firma  ,  ac  stabilia 
fundainenta  jaciantur  ,  quibus  tuto  domus  inni- 
xa  ,  eam  ,  quam  illi  animo  coinplexi  sunt,  pul- 

chritudincm  habeat  ,  et  descriptionem  :  talem 

sapientiam  ,  parque  consilium  Reginae  tantum 
Imperii  pondus  subeunti  fuisse  ,  praeclara  illa 
declarant  initia  ,  ac  veluti  fundamenta  ,  quae 
imprimis  omnium  constituenda  putavit  esse . 
Vidit  scilicet  pro  ea  ,  qua  abundabat  ,  pru- 
dentia  ,  vidit  ,  penitusque  perspexit  ,  Pacem 
esse  omnium  illustrium  ,  utiliumque  operum 
firmamentum  :  ex  hac  ,  vcluti  ex  quodam 
uberrimo  fonte  ,  omnia  bona  effluere  ,  ac  re- 
dundare  :  pace  constituta  ,  regnorum  felicita- 
tem  constitui  :  pace  florente  ,  liberales  artes  , 
quibus  Imperii  dignitas  continetur  ,  universas 
vigere  ;  easdemque  in  bello  ,  ac  tumultu  incul- 
tas  ,  et  neglectas  jacere  .  Age  vero  et  illa  ,  quae 
pacis  debent  esse  praesidia  ,  ea  nimirum  ,  qui- 
bus  alimur,  quibusve  populorum  utilitas ,  com- 
moda  ,  atque  opportunitates  conciliantur  ,  in- 
ter  hostium  metum  ,  bellorumque  suspicionem 
possunt  haberi  ?  Audebit  ne  a  portu  se  commo- 
vere  navicularius  ,  qui  sibi  a  praedone  timue- 
rit  ?  Quo  animo  erit  negotiator  ille  ,  qua  spe 
arator  nitetur  ,  qui  in  continuo  rerum  suarum 

discrimine  versetur  ?  Ut  ergo  MARIA  omne 
rerum  bellicarum  periculum  ,  omnemque  for- 
midinem  quam  longissime  a  suis  finibus  remo- 
veret,  Hispanis  amicioribus  uti  voluit;  (1  ,et  a) 
Sardiniam  Sibi  conciliavit ;  (3)  Moschos  semel , 
atque  iterum  Lusitanis  icto  foedere  devin- 
xit .  (Zj.)  Ex  quibus  rebus  factum  est ,  ut  tum  il- 
li  ,  qui  in  agris  ,  qui  in  oppidis  operam  suam  , 
industriamque  exercebant  ,  ab  omni  vicino- 
rum  impetu  ,  inopinatoque  incursu  liberaren- 
tur  ;  tum  illi  ,  qui  longe  a  domo  navigarent , 
neminem  formidarent  hostem  ,  qui  sibi  aut 
ad  alienas  regiones  commeantibus  ,  aut  ad  pa- 
triam  redeuntibus  vel  alicui  morae  esset ,  vel 
impedimento  .  Piratarum  etiam  incursus  ,  atrjue 
rapinas  prohibuit  a  suis  ,  et  ne  hujusmodi  ho- 
minum  monstra  mercatoribus  ,  navibusque  no- 

(1)  Cocptum  est  agi  Kalendis  Octobribus  MDCCLXXVII. 

(2)  Perfecta  rcs  est  V.  Id.  Mart.  MDCCLXXVIII. 

(3)  Actum  est  ea  de  re  III.  Id.  Septembr.  MDCCLXXXVII.,quae  deinde 
confirmata  tuit    IV.  Id.  Nov.  MDCCLXXXVII. 

(+)  Factura  id  est  IX.  KaLJun.  MDCCLXXXU.  V.Id.DeoMDCCLXXXV., 
denique  pridie  Id.  Dec.  MDCCLXXXVI. 

cerent ,  eos  vi ,  armis  ,  terrore  ,  omnique  ratio- 
ne  propulsandos  judicavit . 

Haec  autem  omnia ,  quae  foris  tam  pruden- 
ter  ,  tamque  salubriter  fuerant  provisa  ad  ter- 
rae  cultum,  ad  negotiatorum  quietem,  ad  mer- 
caturae  facilitatem  ,  ne  casus  aliquis  unquam 
domi  interciperet ;  non  solum  connrmavit ,  ve- 
rum  et  ampliori  auctoritate  MARIA  jussit  es- 
se  (i)  eos  Viros  ,  quos  usu  rerum  ,  aequitate  , 
et  innocentia  probatissimos  egregius  Pater  Ejus 
delegerat ,  ut  eorum  labor  in  commercio  mode- 
rando  strenue  ,  sapienterque  versatus  non  huic 
dumtaxat  hominum  generi  adderet  alacrita- 
tem,  sed  etiam  quamplurimos  ad  hujusmodi  la- 
borum  societatem  adduceret  .  Laetos  proinde 
Lusitanos  ,  bonaeque  spei  plenos  ultro  ,  citro- 
que  commeantes  aspiceres  ;  laetos  agricolas  ; 
laetos  intra  fines  Regni  negotiatores;suae  quem- 
que  industriae  ;  sui  quemque  laboris  ;  suarum 
quemque  curarum  prosperum  exitum  sibi  pol- 
licentem  ,  atque  expectantem  :  Cum  interea  ci- 

(0  Leg.edit.  Non.  Jun.  MDCCLXXXVIII. 

ves  universi  incopia,  ac  vilitate  annonae  versa- 
rentur  ,  totaque  Urbs  et  importatarum  ,  et  as- 
portatarum  utilitate  rerum  ,  et  commodis  ute- 
retur  ;  ut  nunc  etiam  agri  fructibus  ,  mare  na- 
vibus  ,  fora  omnium  rerum  copia  redundent . 
Ut  vero  se  suis  copiis  Lusitani  tuerentur,  neque 
aliunde  ,  quae  apud  se  habere  possent  ,  magno 
sumptu  ,  ac  detrimento  peterent ;  certos  Homi- 
nes  gnavos,  industriosque  totius  Regni  Officinis 
MARIA  praefecit ;  (1)  atque  opera  ,  quae  in 
ipsis  conficerentur  omnis  vectigalis  immunia 
reddidit  ,  eoque  jure  ,  ac  conditione  esse  vo- 
luit  ,  (i)  ad  quam  superiorum  jam  Principum 
beneficium  adduxerat  . 

Quis  autem  ignorat  diu  in  regnis  pacem  , 
ac  felicitatem  non  posse  consistere,  nisi  regnum 
illud  Legum  sanctitas  ,  quasi  quibusdam  vincu- 
lis  constrictum  ,  septumque  teneat  ?  Atque  ubi 
legum  majestas  dominetur  ,  et  vigeat ,   ibidem 

(i)  Leg.  lat.  XV.  Kal.  Sext.  MDCCLXXVII. 

(2)  LL.  edit.  III.   Id.  Dec.  MDCCLXXX.,  Idib.  Nov.  MDCCLXXXIII.; 
XV.  Kal.  Nov.  MDCCLXXXVI. ,  aliisque  &c. 

civcs  non  solum  aequioribus  conditionibus  uti 
Principum  voluntatem  sanctam  ,  Magistratuum 
dignitatem  ampliorem  ,  Judicum  severitatem 
graviorem  haberi ;  verum  etiam  mutuas  homi- 
num  necessitudines  ,  officia ,  juraque  communia 
ita  inter  se  servari .,  ut  in  ea  civitate  perinde  vi- 
vamus  ,  ac  bene  instituti  liberi  in  privata  pru- 
dentis  alicujus  patrisfamilias  domo  versantur  . 
Quamobrem  hoc  quoque  effecit  divinae  indolis 
Mulier  ,  ut  veteres  Imperii  leges  religiosissime 
servarentur  ;  et  quas  aut  temporum  vicissitudo  , 
aut  civilis  administrationis  ratio  ,  aut  aliqua  et 
consuetudinis,  et  morum  coinmutatio  vel  emen- 
dare  ,  et  corrigere  ,  vel  de  integro  sancire  coe- 
gisset,  eaedem  per  Viros  summa  sapientia,  pru- 
dentiaque  juris  egregios ,  ita  ad  certa  capita  re- 
vocarentur  ,  ut  esset  aequitatis  ,  justitiaeque  ra- 
tio  expeditior  (1).  \  erum  quo  inajus  iis  rebus 
omnibus  firmamentum  ,  ac  stabilitas  adjunge- 
retur  ,  nunquam  destitit  fines  suos  exercitibus  , 

(i)  Decr.  sancit.  prid.  Kal.  April.,  ex  quo  aliud  ortum  XVI.  Kal.  Sext. 
MDCCLXXVII, 

et  copiis  confirmare  ,  semperque  contendit ,  ut 
peritissimi  Duces ,  et  exercitatissimi  Milites  ades- 
sent  ,  quorum  robore  ,  ac  virtute  et  hostiles  in~ 
cursiones  repellerentur  ,  et  domesticae  seditio- 
nes  ,  si  quae  forte  incidissent  ,  illico  repriine- 
rentur  . 

In  tanta  tranquillitate  ,  ac  otio  ,  in  tanta 
rerum  omnium  abundantia  ,  in  tantis  et  le- 
gum  ,  et  armorum  subsidiis  artes  ,  disciplinas- 
que  illas  neglectas  existimatis  ,  quibus  floren- 
tibus  nou  solurn  quies  retinetur  ,  sed  etiam  re- 
gnorum  dignitas  solet  existere  ?  Adolescentes  se- 
ligendos  curabat  eos,  qui  natura  ac  voluntate  vi- 
debantur  posse  utilem  Patriae  suae  navare  ope- 
ram ,  illosque  in  cultiores  urbes  mittebat .  ut  ex 
diversis  locis  in  principern  Urbem  tandem  rever- 
si  architectus  hic  nobilis  ,  cgregius  hic  pictor 
solers  alius  sculpror  ,  caelatorque  ,  aedificiorum 
pulchritudine  ,  picturis  ,  ac  signis  ,  ceterisque 
id  genus  ornamentis  regiones  suas  condecora- 
rent  .  Talium  vos  consiliorum  testes  appello  , 
qui  nos  inter  adestis  ,  vos  inquam ,  quorum  ob 

oculos  versati  sunt  tot  juvenes  ex  Lusitania  in 
hanc  Urbem  nostram  profecti  ,  in  hanc  opti- 
marum  artium  sedem  ,  ac  domicilium  ;  ut  hic 
non  solum  pulcherrimorum  operum  copia  ,  ar- 
tificum  excellentium  praestantia  ad  omnem,  et 
pingendi  ,  et  sculpendi  ,  et  caelandi  ,  aliarum- 
que  hujusmodi  artium  peritiam  erudirentur  ;  ve- 
rum  etiam  ad  id  quodammodo  cogerentur  illius 
Viri  ,  a  quo  regebantur ,  auctoritate  ,  cujus  ipsi 
ingenium  ,  industriamque  colerent  ,  et  quaesi- 
tam  meritis  famam  cuperent  imitari .  Adeo  MA- 
RIA  luculentissimis  Patris  sui  vestigiis  insistens , 
Olisiponis  omni  ratione  amplificandae  cupidi- 
tate  flagrabat  ,  ut  si  fleri  posset ,  eam  omnium 
quotquot  in  Orbe  terrarum  sunt  ,  praestantissi- 
inarum  urbium  efficere  voluisset  amplissimam. 
Itaque  sicubi  auditum  esset  aut  egregium  me- 
dicum  esse  ,  aut  acriorem  naturae  speculato- 
rem  ,  aut  diligentem  herbarum  ,  plantarum- 
que  investigatorem  ,  aut  astronomicarum  re- 
rum  ,  mathematicae  ,  staticesque  scientia  peri- 
tiorem  ,  eo  magnis  Reginae  sumptibus  adibant 

ex  Lusitania  juvenes  ,  quorum  praestans  inge- 
nium  ,  perspectaque  industria  quaesitos  ,  acce- 
ptosque  aliunde  doctrinarum  fructus  Olisipo- 
nem  transferrent . 

Ad  Litterarum  etiam  studia  excitabat  acres 
ingenio  Lusitanos,  et  discendi  cupidos  MARIAE 
liberalitas  ,  et  accedebat  eodem  diligens  cura  _ 
quae  nunquam  passa  est  eos  aliquid  ex  iis  prae- 
sidiis   desiderare  ,  quibus   facilius  ,   utiliusque 
possent    harum  disciplinarum  cursum  tenere  . 
JBibliothecam  optimis  omnium   scicntiarum  li- 
bris   refertissimam  patere  voluit  ,  eique  talem 
pecuniae  suminam  attribuit  ,  qualis  et  par  quo- 
tidianis  sumptibus  essct ,  et  unde  novi  subitide 
prodeuntes  in  lucem  libri  coinpararentur.Tuam 
ergo  ,  Olisipo  ,  vere  beatam  MARIA  I.  imperan- 
te   conditionem  !  Tuum   enim   Rcgina  decus  , 
tuam  gloriam  spectavit  ,    cum  ad  Academiam 
illam  animum  ,  mentemque   admovit  ,  in  qua 
omnis  doctrinae  ,  ac  scientiae  veluti  palestram 
patefecit  ,  ubi  pratstantissimorum  totius  Urbis 
Virorum  ita  se  efferrct  alacritas  ,  ut  non  solum 

ipsi  secum  de  excellentia  clecertarent ;  sed  etiam 
sua  industria  perficerent ,  ut  quae  foris  antea 
petebantur  disciplinae  ,  eae  in  te  ,  tanquam  in 
suo  solo ,  jam  natae  ,  ac  genitae  viderentur  . 

Studium  autem  ,  quo  veterem  illam  nava- 
lem  Suorum  gloriam  retinendam  Sibi  esse  du- 
xerit ,  breviter  commemoremus .  Scitis  ,  EE.PP., 
quam  late  pateat  Lusitanae  Dominationis  ma- 
gnitudo  :  non  ea  Europae  terminis  coercetur  ; 
complectitur  et  nobiles  Africae  insulas  ,  atque 
portus  ;  ad  uberrimas  Asiae  regiones  ,  ditissi- 
masque  in  ea  urbes  excurrit  ;  latissima  praete- 
rea  ,  omnique  copia  rerum  abundantia  in  Ame- 
rica  regna  habet  in  potestate  .  Quo  vero  cursu 
ad  tot  ,  tamque  dissitas  ,  immensoque  prope 
Oceani  intervallo  disjunctas  oras  adiveris  ,  nisi 
navibus  ,  nisi  peritis  navigandi  hominibus  af- 
fluas  ?  Quo  autem  pacto  aut  naves  praesto 
erunt ,  aut  nautae  ,  nisi  in  tui  regni  nnibus  ad 
eas  artes  quam  plurimos  exerceas  ,  eosque  ha- 
beas  viros  ,  qui  rerum  usu  ,  qui  ingenio  ,  ac 
doctrina  referti  praesint    adolescentibus   illis  7 

qui  ad  spem  tantarum  regionum  cum  invisenda- 
rum  ,  tum  etiam  conservandarum  erudiuntur  ? 
Ad  hunc  ergo  finem  MARIAE  consilio  ,  et  sa- 
pientia  altera  aperta  est  Olisipone  Academia,  in 
qua,  incredibilibus  ferme  praemiis ,  muneribus- 
que  ostentatis ,  nauticarum ,  ac  maritimarum  re- 
rum  peritiam  ,  usumque  confluentes  ex  toto  Re- 
gno  juvenes  consequerentur  .  (1)  Ad  hujusmodi 
scilicet  studium  ,  et  curam  incitabant  Reginam 
Majorum  exempla  adaequandi  cupidam  ,  cur- 
rentemque  quibusdam  quasi  stimulis  urgebant 
praeclari  ,  atque  ad  omnem  posteritatem  glo- 
riosi  in  re  navali  successus  Regum  illorum ,  per 
quos  ad  fructuosissimas  Orientis  Indias  primus 
est  aditus  patefactus  ;  per  quos  deinde  tanta  in 
America  facta  est  Regnorum  accessio  . 

Sed  a  regio  splendore ,  et  majestate ,  ab  il- 
lustri,  et  magnifico  Imperii,  ac  regionum  aspe- 
ctu  paulisper  oculos  removeamus  ;  et  Quam  ad- 
huc  vidimus  de  pace ,  et  tranquillitate  ,  de  or- 
namentis  ,  et  dignitate  Regnisui  laborantem  , 

O)  Lcg.  edit.  Nonis  Sext.  MDCCLXXIX. 

videamus  Eamdem  quam  studiose  ,  quamque 
diligenter  sanctissimam  Majorum  suorum  Reli- 
gionem  sit  aemulata  .  Meditabatur  Ipsa  Secum 
ab    uno  Deo  tantam  potentiam  ,   tot  regionum 
dominationem  esse  attributam  ;  nec  talem  di- 
gnitatem  ,  atque  opes  sorti ,  generi  ,-  Suis  ;  sed 
supremo   oinnium  rerum  Domino  Se  debere  , 
eique  imprimis  et  agendas,  et  habendas  gratias, 
si  felici   consiliorum  suorum  exitu  vellet  uti  , 
dum  viveret  ;  et  posteaquam  vitae  cursum  pe- 
regisset ,  promissam  justis  laborum  suorum  mer- 
cedem  cuperet  in  Coelo  reportare.  Aderat  quo- 
tidu^  Sacris  privatis  ,  interdum  et  publicis  ;  sin- 
gulis  Catbolicae  Ecclesiae  praeceptis  religiosis- 
sime  obtemperabat  ;  Coelites  omnes  studiosis- 
sime  venerabatur  ;    solebat   eorum  Reliquias 
apud  Se  habere,  easque  auro,  et  gemmis  inclu- 
sas   quam  ornatissime  :  Sed  potissimum  Serva- 
toris  Nostri  Matrem  Virginem  praecipuo  non  so- 
lum  Ipsa  cultu  observabat  ;  verum  etiam  impe- 
ravit ,  ut  ad  honorem  Ejus  in  omnibus  militum 
stationibus  clara  voce  illae  preces  quotidie  re- 

citarentur,  quas  eidem  Virgini  gratissimas  esse 
multis  ,  nec  dubiis  saepe  prodigiis  est  deinon- 
stratum  .  Praeterea  cum  sacras  omnes  ,  addi- 
ctasque  Regum  Regi  Aedes  quam  amplissimas 
curabat  esse  ,  tum  praeserthn  in  Patriarchalem 
totius  Regni  Sedem  tanta  fuit  munificentia  ,  ut 
dicere  vere  posset  :  Dilexi  ,  Domine  ,  decorem 
Domus  tuae  ,  et  locum  habitationis  gloriae 
tuae  . 

Nihil  autein  ad  sanctitatem  Religionis  Ejus 
prodendam  arbitror  esse  accommodatius ,  nihil 
ad  pietatem  memoriae  sempiternae  coinmen- 
dandam  illustrius,quam  recordari  MARIAE^er- 
turbationem  ob  sacrilegum  illud  flagitium,  quo 
capitalis  quidam  rerum  sacrarum  hostis  ex  ipso 
Altari  ausus  est  Sacrosancti  Corporis  Christi  cu- 
stodem  rapere  Pyxidem  :  Hoc  enim  llla  facino- 
re  audito  tantopere  commota  est ,  ut  Eam  pri- 
mum  tacitus  stupor  oppresserit;  deinde  ubi  Sese 
cotlegit  ,  ita  apud  suos  locuta  est  ,  ut  ex  vocis 
sono  ,  ex  oculis  ,  e  vultu  denique  toto  intimus 
pietatis  suae  sensus  emineret .  Sacrilegum  sce- 

lus  deprecata  ,  impietatem  raptoris  execrata  ; 
non  secus  ac  si  Imperium  universum  periclitare- 
tur  ,si  Urbs  totius  Regni  caput  de  victoris  exerci- 
tus  impetu  ,  atque  incursu  timeret;  jubet  (  natu- 
ra  mitem  ,  ac  misericordem  animum  rerum  sa- 
crarum  amore  superante  )  jubet,sontem  ad  sup- 
plicium  continuo  perquiri  ;  iis ,  qui  indicassent 
grandem  indicii  mercedem  promitti  ;  in  regiis 
aedibus  vestes  interea  mutari  ;  cives  in  luctu 
esse  ;  triduanas  ad  Dei  Optimi  Maximi  Templa 
fieri  supplicationes  ,  ut  tam  atrox  ,  tamque  im- 
pium  unius  latronis  furtum  totius  Urbis  lacry- 
mis*  expiaretur  .  Quisnam  Reginae  pietatem 
non  admiretur  ?  Quis  egregiam  fidem  Ejus  non 
suspiciat ,  et  venerationem  in  Sacrosanctae  Eu- 
charistiae  Mysterium?VereMARIAEpietas  incre- 
dibili  studio  rerum  sacrarum  flagrabat !  Vere 
pectus  Ejus  zelus  divinae  Domus  comedebat! 

Cum  vero  hoc  semper  M  A  R I A  fuisset 
animo  ,  ut  ad  sanctissimam  Religionern  colen- 
dam  etiam  alios  suo  exemplo  incitaret  ;  non 
solum  privatim  ea  universa  Jpsa  praestitit  ,  at- 

que  obivit  ,  propter  quae  religiosissimarum 
feminarum  pietatem  collaudamus  ,  sed  etiam 
splendidissima  ante  omnium  oculos  signa  ,  at- 
que  indicia  ad  longissimam  posteritatem  trans- 
mittenda  collocavit .  Saepe  111  a  a  Deo  ,  quem 
omnis  solatii  fontern  ,  atque  auctorem  con- 
fitebatur  ,  multis  gemitibus  ,  ac  precibus  con- 
tendebat  ,  ut ,  quemadmodum  Annae  illius  la- 
crymas  Samuelis  ortu  fuerat  consolatus ,  sic  Si- 
bi  daret  aliquem  ,  quo  generis  Sui  seriem  ful- 
ciret  ,  et  cujus  virtutibus  Lusitania  Majorum 
gloriam  ,  et  Religionem  conservaret .  Simul  at- 
que  voti  compos  est  facta  ,  gaudiis  omnibus  ge- 
stiens  ,  maximisque  gratulationibus  tantas  erga 
Se  Dei  misericordias  prosecuta  imperat ,  ut  me- 
dia  in  Urbe  Templum  magnificentissimum  con- 
stitueretur  ,  quod  a  peritissimis  totius  Regni  ar- 
tificibus  exornatum  Ipsa  perpetuum  accepti  be- 
neficii  monumentum  Deo  ,  nomine  Sanctissimi 
Gordis  Jesu  consecraret .  Quo  autem  ampliori- 
bus  caerimoniis  tantum  opus  substrueretur  Vir 
Ejus  PETRUS  III.  suis  manibus  lapidem  impri- 

mis  dicitur  ad  fundamenta  attulisse  .  Sanctius 
enim ,  ac  venerabilius  illud  vulgo  videri  solet , 
quod  Regum  consilio  excogitatum ,  Regibus  ip- 
sis  praesentibus  ,  et  ad  aliquam  laboris  par- 
tem  descendentibus  inchoatur ! 

Neque  hac  una  re  quantum  beneficium  ac- 
cepisset  satis  habuit  ostendere  .  Ostendit  etiam  , 
cum  gravissimum  illud  Decretum  in  extremos 
quoque  latissimi  Imperii  sui  terminos  perferen- 
dum  curavit ,  quo  praeceptum  ab  Ea  est  ,  ut 
ubique  Sanctissimi  Gordis  Jesu  Festus  Dies  so- 
lemnioribus  celebraretur  religionibus  ;  eoque 
die  cuncta  in  regiis  aedibus  ad  pompam  ,  laeti- 
tiamque  nobiliori  apparatu  splendescerent :  (i) 
Ostendit  deinde  ,  cum  praestantissimos  illos 
Equitum  Ordines  in  Sanctissimi  Cordis  Jesu  tu- 
telam  ,  ac  praesidium  tradidit  ,  sacroque  Stem- 
mate  primarios  eorumdem  Viros  voluit  esse  insi- 
gnitos:  (2)  Ostendit  denique  constituto  sacrarum 
Virginum  Collegio  ,  quae  Sanctissimi  Cordis  Je> 

(1)  Diar.  sacr.  Olisip.  p.  m.  99. 

(2)  Leg.  lat.  Xlli.  Kalend.  Jul.  MDCCLXXXIX.  §•  24.,  et  25. 

su  laudes  dies,   noctesque  concinerent .  Extat 

quidem  ,  et  extabit  multiplex  haec  ,  illustris  , 

grataque  accepti  beneficii  memoria :   At  Filio- 

lum  illum ,  quo  MARIA  aucta  Mater  primum 

est  appellata  ,  quo  nato  Lusitania  speravit  sibi 

Brigantiae  Stirpis  Regem  non  defuturum  ,  Filio- 

lum  ,  inquam  ,  illum  vis  Mortis  eripuit !  Quo- 

minus  vero  tanti  doloris  acerbitati  MARIA  suc- 

cumberet ,  eadem  ipsa  affuitReligio,  quae  iden- 

tidem  Illam  moneret,  solere  Deum,  quos  amat, 

non  raro  corrigere  ,  et  castigare  ;  moerentem- 

que  Reginam  in  hanc  spem  adduceret  fore  ,  ut 

Misericordiarum  Deus  ,    qui   neminem  nimium 

permittit  affligi  ,  veluti  divisis  cum  Matre  libe- 

ris  ,  posteaquam   illum  Majorem  natu  Filium 

Secum  ad  coeleste  Regnum  vocaverat ,  hunc  Mi- 

norem  natu  aviti  Imperii  socium  eidcm  Matri  re- 

linqueret ,  Ejusque  deinde  sapitntia  ,  et  justitia 

Lusitani  quam  diutissime  perfruerentur  :  Quo- 

rum  alterum  ,   ut  JOANNES  VI.   servaretur  in- 

columis  ,  jam  esse  factum  ,  magnopere  laetan- 

dum  est ;  alterum  ,  ut  quam  diuturna  ,  prospe- 

raque  Ejus  dominatio  sit ,  crebris  a  Deo  preci- 
bus  contendimus  ,  et  flagitamus  . 

Ut  porro  haec  omnia  ,  quae  Ipsa  ad  tuen- 
dam  ,  augendamque  Religionem  perfecerat ,  fir- 
ma  ,  ac  stabilia  perdurarent  ,  iis  subsidiis  est 
usa,  quibus  neglectis,  omnia  solent  labefactari. 
Firmissimum  sane  Religionis  praesidium  MA- 
RIA  esse  positum  arbitrabatur  in  eorum  homi- 
num  coetibus ,  qui  ,  cum  se  a  vulgi  strepitu ,  at- 
que  ab  omni  ambitione  removissent  ,  in  solitu- 
dinem  ,  et  claustra  confugerant ,  ut  aliarum  re- 
rum  sollicitudine  vacui  ,  uni  Deo  sui  probandi 
curam  susciperent  .  Reputabat  animo  ,  quanta 
primi  illi  tanti  consilii  Auctores  aut  morum 
integritate  ,  aut  divitiarurn  ,  quarum  amore 
ceteri  rapiuntur  ,  despicientia  fuissent ;  quanta 
alii  sacrarum  litterarum  laude  floruissent ;  eos- 
que  et  a  Summis  Pontificibus  auctos  ,  probatos- 
que  ,  et  a  Regibus  ,  ac  Principibus  ad  regno- 
rum  decus  ,  atque  utilitatem  accitos  .  Hos  igi- 
tur  Illa  tanquam  invictissimos  Religionis  Ga- 
tholicae    milites   semper   habens   ex   non   me- 

diocri  Regni  sui  commoditate  futuros  existi- 
mavit .  Quapropter  eos  ,  qui  extra  claustra  ver- 
sabantur  ,  reducendos  in  illa  curavit  ;  eorum- 
que  vitae  rationi  per  idoneos  homines  prospe- 
xit ,  ut  ita,  sub  suis  quisque  signis  ,ac  ducibus, 
militantes  ,  hos  exemplo  ,  illos  alloquio  ,  quos- 
dam  doctrinae  ,  ac  scientiae  robore  ad  Christi 
partes  ,  fidemque  revocarent . 

Utinam  nunquam  nefarii  illi  homines  exti- 
tissent  ,  qui  cum  se  ,  vitamque  suam  omnium 
flagitiorum  coeno  contaminassent ,  ut  repugnan- 
tes ,  ardentesque  conscientiae  stimulos  opprime- 
rent ,  ipsi  primum  omnem  Religionis  sanctita- 
tem  contempserunt ;  deinde  etiam  alios  in  eam- 
dem  scelerum  contagionem  sermonis  dulcedi- 
ne ,  et  fabularum  illecebris  adducere  conati 
sunt !  Itaque  Sanctissima  Femina  pertimescens , 
ne  qua  ratione  hae  sordes  florentem  in  Regno 
suo  Catholicae  Veritatis  ,  cujus  Ipsa  studio  fla- 
grabat  ,  integritatem  inquinarent ,  non  iis  con- 
tenta  praesidiis  ad  tantam  librorum  pesttm 
coercendam  jam  pridem  institutis  ,  eam  seve- 

rioribus  consiliis  opprimendam  ,  delendamque 
curavit  .  (1) 

Hactenus  de  MARIAE  I.  Religione  .  Venio 
nunc  ad  eam  laudem  ,  qua  una  cetera  orna- 
menta  omnia  ,  meo  judicio  ,  continentur  ;  quae 
sola  ita  per  se  Principes  honestat ,  ut  ,  illarn 
qui  neglexerint ,  nullam  unquam  gloriae  fa- 
mam  sint  assecuti ;  at  contra ,  qui  eam  coluerint , 
pene  ad  ipsum  Deum  accessisse  existimentur  . 
Loquor  de  singulari  Reginae  Benignitate  ,  qua 
sic  excelluit ,  ut  Parentis  optimae  ,  et  suorum 
amantissimae  merito  nomen  obtinuerit .  Ingens 
patet  Olisipone  omnium  hominum  necessitati- 
bus  commune  perfugium  ,  quod  a  primo  illo 
Conditore  Misericordiae  cognomine  est  appel- 
latum  ,  ut  satis  inde  ostenderetur  ,  quam  ob 
causam  excogitatum  esset ,  atque  institutum  . 
Hic  enim  aegri  morborum ,  et  vulnerum  me- 
dicinam  ;  aetate  debiles  ,  omnique  re  familia- 
ri  destituti  subsidium  senectae  ,  atque  egesta- 
tis  ;  hic  peregrini    hospitium  ;  virgines    do- 

<i)  Leg.  edit.XI.  Kal.Jul.  MDCCLXXXVII. 

tem  ;  viduac  levamen  solitudinis  nanciscun- 
tur  :  Hinc  divinarum  rerum  ignaris  doctrina  ; 
dubitantibus  fidele  consilium  ;  hinc  delitescen- 
tibus  etiam  in  carcerum  squallore  solatium  , 
et  ad  supplicium  adductis  praesto  sunt  ,  qui 
eos  ad  mortem  aequo  animo  ,  et  religioso  op- 
petendam  sedulo  exhortentur  .  Omnia  haec  ,  ut 
confici  ,  praestarique  pro  dignitate  ,  ac  magni- 
tudine  sua  possent  ,  singulari  Lusitanorum  Re- 
gum  munificentia  certatum  est .  Gum  autem 
MARIA  incredibili  arderet  erga  miseros  ,  et  ca- 
lamitosos  caritate  ,  incommodaque  eorum  es- 
se  ab  Se  non  aliena  putaret ;  statuit  ad  ea , 
quae  a  Majoribus  tam  magnifice  ,  clementer- 
que  fuerant  inventa  ,  omnes  benignitatis  suae 
fontes  derivare  .  Quantas  vero  pecunias  hanc  in 
rem  contulerit  ,  velim  ex  Ipsius  liberalitate  ,  et 
animo  conjiciatis:  ut  enim  ingenium  Ei  ad  opti- 
ma  quaeque  cognoscenda  solers,  acutumque  non 
deerat ,  sic  ad  omnia  quae  vellet  perficienda  , 
ut  praesidia  suppetebant ,  ita  liberalitas  abun- 
dabat .  Hoc  brevissime  dicam  ;  posteaquam  ad 

tantam  superiorum  Principum  largitatem  in- 
gentes  ab  Ipsa  additi  census  ,  regieque  imper- 
titae  immunitates  accesserunt ,  nusquam  alibi , 
etiamsi  singulas  Orbis  terrarum  fueris  urbes 
perscrutatus ,  reperiri  aliquid  ,  quod  cum  hujus- 
modi  Lusitanorum  Regum  sumptibus  ,  ac  pie- 
tate  comparemus . 

Oh  eximiam ,  atque  inauditam  MARIAE 
clementiam  ,  et  caritatem  !  Tu  quidem  labo- 
riosam  artificum ,  qui  decimam  lucri  sui  par- 
tem  pensitabant ,  commiserata  fortunam ,  ta- 
li  eos  onere  ad  sex  annos  sublevasti  :  (1)  Te  ne 
quoque  infantium  puerorum  vagitus  commove- 
runt  ?  Tu  nimirum  ad  eorum  custodiam  invi- 
gilabas  ,  Tu  eorum  vitae ,  ac  saluti  consule- 
bas ,  cum  in  habendis  toto  Regno  delectibus 
vetabas  ,  quominus  earum  mulierum  viri ,  ac 
liberi  conscriberentur  ,  quae  temere  abjectis  il- 
lis  ,  desertisque  puerulis  nutriendis  addiceren- 
tur  !   (2) 

(0  Leg.  lat.  XVI.  Kalend.  Januar.  MDCCLXXXIX. 
(2)  Decret.  edit.  prid.  Kalen.  April.  MDCCLX XXVII. 

Unum  etiam  ad  tam  egregiam  Reginae  be- 
nignitatem  adjungam  dignum  profecto  ,  quod 
in  tot ,  ac  tantis  Ejusdem  laudibus  recenseatur  . 
Pertinet  enim  ad  puellarum  institutionem  ,  un- 
de  commoda  pene  innumera  et  in  privatas  fa- 
milias  ,  et  in  omnem  rempublicam  proficiscun- 
tur  .  Communi  omnium  sermone  ,  ac  laudibus 
celebrari  audiebat  sacras  illas  Virgines  ,  quas 
a  Divo  Salesio  nominamus  :  Dicebantur  ab  iis 
educatae  puellae  domi  suae  diligentiores  ,  et  a 
luxu  ,  desidiaque  remotiores  ;  eaedemque  nup- 
tae  ferebantur  tum  viris  suis  gratiores  ,  tum  in 
liberis  instituendis  solere  esse  severiores  .  Por- 
ro  quis  ignorat  ex  optima  matrumfamilias  di- 
sciplina  optimos  prodire  liberos  ,  qui  parenti- 
bus  suis  solatio  ,  et  Patriae  ,  atque  adeo  univer- 
so  hominum  generi  futuri  sint  ornamento  .  Ha- 
rum  MARIA  utilitatum  spe  incensa  ,  ampla  ad 
eam  rem  Domo  a  fundamentis  excitata  ,  eoque 
censu  attributo  ,  ex  quo  perliberaliter  excipe- 
rentur  ,  et  haberentur  ,  Urbem  suam  sacris 
illis  Virginibus    auxit  ,  ornavitque  ,  ut   ea  ne 

hanc  quidem  puellarum  bene  institutarum  lau- 
dem  ceteris  urbibus  invideret .  (1) 

Quid  vero  in  Ea  nunc  ,  quae  tanta  erga 
Deum  Religione  ,  tanta  in  omnes  benignitate ,  et 
clementia  praestitit ,  quid  commemorem  ,  qua- 
li  obsequio  ,  quantaque  observantia  fuerit  in 
eos  ,  quos  Illi  natura  arctissimo  propinquitatis 
vinculo  adjunxerat  ?  Amoris  hujus  ,  et  cari- 
tatis  testis  est  perpetua  obsequii  significatio  , 
qua  a  teneris  annis  Parentes  est  prosecuta  :  Te- 
stes  sunt  lacrymae  ,  quas  in  Ipsorum  funere  ef- 
fudit ,  habitique  amplissimi  honores  ,  quibus 
Eorum  exequias  cohonestavit  .  Virum  autem 
suum  sic  carissimum  semper  habuit  ,  tantique 
fecit  ,  ut  nunquam  ab  Ejus  consiliis  in  gravissi^ 
marum  rerum  administratione  discesserit . 

Oh  vere  divinam  immortalis  memoriae 
PII  VI.  vocem ,  cum  in  Coetu  Vestro  EE.  PP.  de 
MARIA  loqueretur  tunc  primum  ad  Lusita- 
niam  regendam  evecta !  Etenim  quam  Ille  spem 
Se  habere  de  virtutibusEjus  palam  professus  est, 

(i)  Leg.  lat.  III.  Kalen.  Fcbruar.  MDCCLXXXII. 

eam  omnino  impletain  esse  vere  possumus  prae- 

dicare.  Nemo  Vestrum  ignorat  quali  semper  ob- 

sequio  erga  Apostolicam  Sedem  fuerit  aniniata  ; 

quam  vehementer  studuerit ,  ut  Catholicae  Fi- 

dei  doctrina  in  omnibus  latissimi  Regni  sui  par- 

tibus   integra  servaretur  ,  et  quantum  provide- 

rit ,  ut  splendor  ,  et  lux  Christianae  Veritatis 

apud  remotissimas  etiam  gentes,  longissimeque 

a  Nobis  dissitas  effulgeret .  Sed  MARIA  uon  le- 

vem   tam  praeclare  actae  vitae  fructum  retulit 

cum  ex  bonorum  omnium  lamentatione,  et  que- 

relis  ,  tum  ex   gravissimo  ,  atque   amplissimo 

Summi  Pontificis  PII  VII.  facto,  et  judicio  ,  qui, 

Ejus  obitus  tristissimo  accepto  nuntio,statuit  eo- 

dem  ,  quo  Reges  funere  ,  Illam  esse  prosequen- 

dam  ;  instituitque  ut  hic  honos  ornnibus  dein- 

ceps  Feminis  haberetur  ,   quae  regnantcs  deces- 

sissent  .  Hoc  Sapieutissimi  Pontificis  ,  et  aequis- 

simi  rerum  aestimatoris  consilium  Vos  Iidem  . 

EE.  PP.,  et  primo  illo  funere  frequentia  Vestra 

comprobavistis;  et  hodierna  die  rursus  frequen- 

lissimi  dcclaratis  ,  quae  Vestra  sit  de  MARIAE 

e 


virtutibus  existimatio  .  Oh  igitur  vere  felicem  , 
fortunatamque  conditionem  Ejus  ,  quae  eo  pa- 
cto  vitae  cursum  peregit  ,  ut  sempiternum  bo- 
nis  omnibus  reliquerit  virtutis  suae  desiderium, 
et  quae  unis  artibus  pacis  merita  sit  iis  regibus 
aequiparari  ,  quorum  virtute  Imperii  fines  pro- 
pagati  ,  quorum  fortitu  line  exercitus  maximi 
fusi  sunt  ,  ac  deleti !  lllam  quidem  uberrimis 
in  Coelum  laborum  suorum  fructibus  jam  poti- 
ri  confidimus  :  Nos  vero  nominis  Ejus  gloriam  , 
quantum  est  situm  in  nobis,  ad  ultimam  poste- 
ritatem  nitemur  propagare  ;  ut  excelso  ,  ma- 
gnoque  ingenio  Feminae  gaudeant  se  habere 
egregium  ,  in  quod  intueantur  ,  maximarum 
virtutum  exemplar  •  eos  contra  ,  quibus  mulie- 
bris  sexus  non  satis  videtur  ad  difficilia  aggre- 
dienda  idoneus  ,  pudeat  se  MARIAE  animum  , 
et  consilium  aequare  non  potuisse  . 

Jam  Tu  ex  coelestibus  istis  sedibus  ,  ubi  , 
quae  nostra  spes  est ,  ex  fontibus  ipsis  hauris  ca- 
ritatem  ,  Lusitaniae  Tuae  pietatem  ,  et  gratam 
animi   benevolentiam   aequi    bonique   facito   : 

Nunquarn   illa  quidem   desinct  illustria  abs  Te 
relicta  clementiae  Tuae  monumenta  comme- 
rnorare  ;  sapientissimas  leges  praedicare,  atque 
gravissima  decreta  laudibus  ad  Coelum  efferre. 
Te  in  Regno  moderando   prudentissimam  sem- 
per,ac  diligentissimam;  Te  in  amore  erga  se,et 
benignitate  parentem  optiinam ;  Te  in  Fide  ,  ac 
Religione  Catholica  servanda  ,  augenda  ,  pro- 
pagandaque  fatebitur  ,  non  solum  Majorum  ve- 
stigiis  institisse  ;  verurn  etiam  ,  nisi  gloriosissi- 
mum  cognomentum  illud  Lusitanorum  Regum 
fidei  a  Summis  Pontificibus  impertituin  merito 
Ipsi  suo  reportassent  ,  Te  fuisse  dignissiinam  , 
Cujus  perspectae  ,  explorataeque  religioni  con- 
cederetur  .  Sed  in  hisce   fere  quotidianis  virtu- 
tum  Tuarum   laudibus   nihil  tantopere  Lusita- 
nia  celebrabit  ,  quautopere  singularem  illam  , 
ac  pene  incredibilem  curam  admirabitur  ,  qua 
semper  elaborasti  ,  ut  JOANjNEM  VI.   pruden- 
tiae  ,  caritatis  ,  ac  religionis  Tuae  speciinen  ,  et 
imitatorem  egrcgium  reliuqueres  :  IIoc  sospi- 
te  ,  atque   imperante  ,  non  illa  tranquillitati 

suae  tlmet ,  non  dignitati;  seque  annona  ,  clas- 
sibus  ,  armis  ,  ingeniis  ,  artibus  ,  disciplinarum 
omnium  studiis  ,  et  quod  caput  est  ,  veteri  Pa- 
trum  suorum  religione  clarissimam  fore  non 
dubitat  . 

Tu  vero  Domine  ,  Cujus  Misericordias  Fi- 
lius  Ille  Tuus  ad  Nos  e  Coelo  detulit ,  qui  nec 
turpissimum  Crucis  supplicium  perhorruit ,  ut 
ab  inferis  in  Regnum  tuum  homines  vindicaret ; 
si  quid  adhuc  terrestris  contagionis  in  MARIA 
superest  expiandum  ,  id  ut  Christi  Sanguine  re- 
purges  ,  et  respergas  oramus  ,  Eamque  nostris 
adductus  incensis  officio  ,  ac  pietate  precibus 
Tecum  in  aeternae  beatitatis  Domum  perducas . 

